Viborger Samler, 1829-11-09
Udenlandsk. Den østerrigske Jagttager anstiller følgende Betragtninger over den forskjellige Maadel, hvorpaa den offentlige Mening i Europa yttrer sig angaaende Afslutningen af Freden i Orienten: "Freden mellem Rusland og Porten er sluttet og ratificeret fra begge Sider. Tilendebringelsen af Krigen i Orienten betegner et vigtigt Afsmit i Tidshistorien. - Det Jndtryk som Tilendebringelsen af den russisk tyrkiske Krig, har gjort paa de forskjellige Partier, som dele Herredommet over den offentlige Mening, er ikke alene afgjørende til at bestemme disse Partiers Characteer, men afgiver ogsaa den sikkreste Maalestok for deres fremtidige Bestræbelser. De, som agte den offentlige Roligheds Vedligeholdelse, Eendrægtigheden mellem Staterne, den almindelige Velstands regelmæssige Fremskridt og alle fredelige Forretningers og Kunsters uforstyrrede Fremme for de høieste selskabelige Goder - Regjeringerne, der ikke miskjende deres helligste Pligter og deres sande Jnteresse, Fleertallet af de oplyste Statsborgere, den store Masse af Folket, der ikke kan undvære Orden og Retfærdighed - alle disse hørte Tidenden og Freden med den samme glade Følelse, som den har vækket hos os. Ganske anderledes virkede den paa Hine, der i den offentlige Rolighed kun see en Standsning i deres udsvævende Forhaabninger, i deres Medborgeres Tilfredshed en Critik over deres utilbørlige Klager og i en Kam mellem Nationerne den gunstigste Leilighed til at gjøre deres ærgierrige Ønsker og høitflyvende Planer gjældende. Tilhængerne af dette Partie, der har sin Hovedsæde i Frankrig, men sine Aandsforvandte i hele Europa, have i den sidste Tid lagt deres Grundsætninger og Hensigter saa klart og tydeligt for Dagen, at man sikkert ikke kan begaae nogen Uret imod dem, naar man betegner dem som Fredens erklærede Fjender. De have opbudt Alt, for at forlænge Forviklingerne i Orienten ved falske Argumenter, declamatoriske Kunstgreb, listig Benyttelse saavel af de ædleste som de strafværdigste Lidenskaber, og, i aabenbar Modsigelse med den russiske Keisers erklærede Sindelag, til denne Krigs Udgang at knytte en udverseelig Række af nye Omvæltninger og nye Krige. Snart paastaaende, at Verdens Civilisation befordredes paa Rets og Retfærdigheds Bekostning, ved hele Folkeslags og Rigers Undergang, snart fremtrædende som Erobringsystemets aabenbare Forsvarere, væbnede med lokkende Trylleformularer om Nationalære og naturlige Grændser, have de med mærkelig Forvovenhed smeddet Projecter, der intet Ringere havde til Gienstand, end Oplysningen af alle bestaaende Tractater, en meget udvidet Deling af Lande og Ophidsningen af den ene Halvdeel af Europa imod den anden. Deres Talere og Skribenter, ere ikke blevne trætte af, ved de ondskabsfuldeste Opfindelser og de fjendtligste Bagtalelser, blandt Magthaverne at udstrøe Sæden til Mistroe, Skinsyge og Tvedragt, og de vilde gjerne, hvis deres Kunst og deres Magt ikke havde været mere indskrænket end deres Villie, over den bedste Deel af Jorden have udbredt den Flamme, der brændte paa en for deres Ønsker altfor snæver Skueplads. (Jagttageren anmærker: "At det her Sagte er fri for al Overdrivelse kunde vi bevise med utallige, Aar og Dag gamle, Journalartikler." Det kunde ikke komme os fremmed for, at et af slige Følelser besjælet Partie med bittert Mismod modtog Efterretningerne om Fjendtlighedernes Ophør, og at de søgte at forsøde det lydelige Udbrud af dette Mismod ved den afgjørende Forkyndelse af nye Feider og nye Revolutioner. Ved den daglige Strøm af deres Anklager og Bagvaskeelser, som udgydes mod alle fremmede Regjeringer ligesaavel som mod deres egen, undrer det os heller ikke, stedse at finde Østerrig i den første Linie. Dette Hofs, under hele den nu tilendebragte Krig ingensinde fornægtede, rolige Stilling, dets paa Fredens og den lovmæssige Ordens Vedligeholdelse ufravende rettede Politik, dets Modbydelighed for alle Forstorrelsesplaner, dets samvittighedsfulde Agtelse for alle bestaaende Tractater, for alle Staters Uafhængighed, for alle retmæssige Forfatninger og lovligen grundede Friheder ere utilgivelige Forbrydelser i en, efter Forvirring og Omvæltninger tørstende, Factions Øine. Deres Ordførere ville ogsaa i disse vore bemærkninger finde Stof nok til deres giftige Fortolkninger. Denne Fremgangsmaade, der er Livsprincipet for deres System, maae vi tillade dem. Deres fremtidige Diatriber ville, ligesom de foregaaende, kun levere nye Beviser for den her udtalte Sandhed." - For saavidt, som Jagttageren omtaler Frankrig, saa kan man ikke nægte, at de liberale Blade paa den senere Tid have grebet enhver Leilighed til at gjøre Nationen opmærksom paa den Uret, som efter deres Anskuelser tilføiedes den ved Berøvelsen af en betydelig Deel af deres Territorium, og den uforsvarliget Ligegyldighed, hvormed Ministrene have forsømt at benytte Forviklingerne i Østen for at erholde det Tabte tilbage.